  Виталий Пронин Алигес дуннеез адӟиз «Удмуртская Республика: Культура и искусство» энциклопедия. Таиз книга - Лулчеберетъя, печатья но ивортодэтъя министерстволэн, Историяя, кылъя но литературая Удмурт институтлэн валче ужамзылэн емышез. Вераны луоз, со нырысетӥ тодос уж, кытын радызъя люкамын Удмуртиысь калык но профессионал лулчеберетлэн историез но солэн туннэ нуналэ азинскемез сярысь материалъёс.Энциклопедия бадӟым вакытэз возьматэ. Отчы пыртэмын элькунлэн улонысьтыз тужгес но адӟымон ужрадъёс, лулчеберетмылэн улонысьтыз тужгес яркыт учыръёс, удмурт шаерын улӥсь калыкъёслэн лулчеберетсы сярысь статьяос, элькунын дышетонэн, нылпиосты будэтонэн вырись лулчеберет ужъюртъёс.Книгаысь тодыны луоз «калык артист», «дано артист» но мукет со выллем нимъёсын, медальёсын, грамотаосын данъям муртъёс сярысь; «народный» но «образцовой» ним басьтэм коллективъёс но творческой династиос сярысь, озьы ик печатламын Россиысь но кунгож сьӧрысь тодмо адямиослы сӥзем статьяос, кудъёсыз лулчеберетмес азинтонэ пыриськизы.Энциклопедие пыремын 2,5 сюрс статья но сюрслэсь трос туспуктэмъёс. Авторъёсыз - ог 300-лэсь ятыр лулчеберет удысысь ӧнерчиос. Теги: ИсторияякылъянолитератураяУдмуртинститут Лулчеберетъя печатьяноивортодэтъяминистерство  